Nüüd leidub meil veel inimesi, kes julgevad tembeldada uut reform-liikumist, mis tahab kasvatada inimesis just seda kohustus- ja vastutustunnet oma enda ja teiste keha vastu - ebakõlbeliseks ning nõuavad selle likvideerimist! Suurima protsendi ebamoraalse mõtte- ja  eluviisiga inimesi leiame küll vabakehakultuuri vastaste seast. Häbi peaks olema neil vagatsejail ja moraalijutlustajail, kes endi kehalise ja kõlblise alaväärsuse mõõdupuuga julgevad mõõta inimesi, kes tahavad ühiskonda vabastada mädaste vaadete ja eelarvamiste ahelast ning taotlevad tervemat, ausamat ja ilusamat elu.